Transformerlar: Razillar qasosi
Transformerlar: Razillar qasosi (inglizcha: Transformers: Revenge of the Fallen) 2009-yil ekranlarga chiqarilgan ilmiy fantastika va jangari janrlaridagi AQSh filmidir. Transformerlar filmlar seriyasining ikkinchi filmi. Film gʻoyasi Hasbro shirkati ishlab chiqaradigan shu nomdagi oʻyinchoqlar liniyasiga asoslangan. Film rejissori — Michael Bay, ssenariy mualliflari esa Ehren Kruger, Roberto Orci va Alex Kurtzmandir. Filmda bosh rollarni Shia LaBeouf, Megan Fox, Josh Duhamel, Tyrese Gibson va John Turturro ijro etishgan. Transformerlar: Razillar qasosi AQShda 24-iyun 2009-yilda premyera qilindi. Film umumjahon boʻylab $836 million toʻplab, 2009-yilning 4chi eng kassabop filmiga aylandi. Filmning toʻrt sikveli bor: Transformerlar: Oydagi pinhon sirlar (2011), Transformers: Age of Extinction (2014), Transformerlar: Soʻnggi ritsar (2017) va Transformers: Rise of the Beasts (2023). Shuningdek, Bumblebee (2018) nomli spin-off ham chiqarilgan.